CELEX: 32021R0426
Language: bg
Date: 2021-03-10 00:00:00
Title: Регламент за изпълнение (ЕС) 2021/426 на Комисията от 10 март 2021 година за поправка на Регламент за изпълнение (ЕС) № 1263/2011 по отношение на разрешаване на употребата на Lactococcus lactis (NCIMB 30160) като фуражна добавка за всички видове животни (текст от значение за ЕИП)

11.3.2021   
               
               
                  BG
               
               
                  Официален вестник на Европейския съюз
               
               
                  L 84/18
               
            
         РЕГЛАМЕНТ ЗА ИЗПЪЛНЕНИЕ (ЕС) 2021/426 НА КОМИСИЯТА
         от 10 март 2021 година
         за поправка на Регламент за изпълнение (ЕС) № 1263/2011 по отношение на разрешаване на употребата на Lactococcus lactis (NCIMB 30160) като фуражна добавка за всички видове животни
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕО) № 1831/2003 на Европейския парламент и на Съвета от 22 септември 2003 г. относно добавки за използване при храненето на животните (1), и по-специално член 9, параграф 2 от него,
         като има предвид, че:
         
                     (1)
                  
                  
                     Употребата на препарата от Lactococcus lactis NCIMB 30160 като фуражна добавка бе разрешена за всички видове животни с Регламент за изпълнение (ЕС) № 1263/2011 (2) за период от 10 години.
                  
               
                     (2)
                  
                  
                     По-късно разрешението беше изменено с Регламент за изпълнение (ЕС) 2020/1092 (3) на Комисията в съответствие с член 13, параграф 2 от Регламент (ЕО) № 1831/2003 по отношение на формулировката на добавката.
                  
               
                     (3)
                  
                  
                     Предвижданото изменение не се отнасяше до срока на разрешението, посочен в Регламент за изпълнение (ЕС) № 1263/2011, който трябваше да продължи до 26 декември 2021 г. В приложението към Регламент за изпълнение (ЕС) 2020/1092 обаче бе погрешно посочено, че срокът на разрешението за Lactococcus lactis NCIMB 30160 продължава до 16 август 2030 г. Поради това тази грешка беше въведена в Регламент за изпълнение (ЕС) № 1236/2011 чрез Регламент за изпълнение (ЕС) 2020/1092.
                  
               
                     (4)
                  
                  
                     От съображения за яснота и правна сигурност е необходимо Регламент за изпълнение (ЕС) № 1263/2011 да бъде поправен по отношение на края на срока на разрешението за Lactococcus lactis NCIMB 30160.
                  
               
                     (5)
                  
                  
                     В Регламент за изпълнение (ЕС) 2020/1092 се посочва, че изменението, което следва да се внесе в условията на разрешаването на добавката Lactococcus lactis NCIMB 30160, засяга само формулировката на добавката. Не се споменава необходимостта от промяна на срока на разрешението на посочената добавка. Освен това в член 9, параграф 8 от Регламент (ЕО) № 1831/2003 се предвижда, че разрешителни се издават за срок от десет години и че такова правило не може да бъде дерогирано чрез изменение на условията на разрешението. Освен това, дори и след приемането на Регламент за изпълнение (ЕС) 2020/1092 в Регистъра на фуражните добавки продължи да се посочва 26 декември 2021 г. като дата на изтичане на срока на разрешението за добавката Lactococcus lactis NCIMB 30160. Липсата на прилагане с обратна сила на предложената поправка би довела до нарушаване на принципа на недискриминация на операторите, тъй като предоставянето на удължен срок на разрешение от датата на влизане в сила на Регламент за изпълнение (ЕС) 2020/1092 на добавката Lactococcus lactis NCIMB 30160 би облагодетелствало неправомерно само операторите, които извършват търговия с тази добавка или я използват. Освен това в този случай се приема, че обратната сила не засяга оправданите правни очаквания на засегнатите оператори. На последно място предложената поправка е внесена в контекст, различен от наказателноправния, като се има предвид, че посочването в Регламент за изпълнение (ЕС) 2020/1092 на погрешна дата за края на срока на разрешението е било резултат от грешка. Поради това настоящият регламент следва да се прилага с обратна сила от датата на влизане в сила на Делегиран регламент (ЕС) 2020/1092.
                  
               
                     (6)
                  
                  
                     За да се защитят оправданите правни очаквания на заинтересованите страни и поради прилагането с обратна сила на предложената поправка настоящият регламент следва да влезе в сила по спешност.
                  
               
                     (7)
                  
                  
                     Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Приложението към Регламент за изпълнение (ЕС) 1263/2011 се изменя в съответствие с приложението към настоящия регламент.
         
         
            Член 2
            Настоящият регламент влиза в сила в деня след деня на публикуването му в Официален вестник на Европейския съюз.
            
            Той се прилага от 16 август 2020 г.
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 10 март 2021 година.
            
               
                  За Комисията
               
               
                  Председател
               
               Ursula VON DER LEYEN
            
         
         
            (1)  ОВ L 268, 18.10.2003 г., стр. 29.
         
            (2)  Регламент за изпълнение (ЕС) № 1263/2011 на Комисията от 5 декември 2011 година за разрешаване на Lactobacillus buchneri (DSM 16774), Lactobacillus buchneri (DSM 12856), Lactobacillus paracasei (DSM 16245), Lactobacillus paracasei (DSM 16773), Lactobacillus plantarum (DSM 12836), Lactobacillus plantarum (DSM 12837), Lactobacillus brevis (DSM 12835), Lactobacillus rhamnosus (NCIMB 30121), Lactococcus lactis (DSM 11037), Lactococcus lactis (NCIMB 30160), Pediococcus acidilactici (DSM 16243) и Pediococcus pentosaceus (DSM 12834) като фуражни добавки за всички животински видове (ОВ L 322, 6.12.2011 г., стр. 3).
         
            (3)  Регламент за изпълнение (ЕС) 2020/1092 на Комисията от 24 юли 2020 г. за изменение на Регламент за изпълнение (ЕС) № 1263/2011 по отношение на разрешаване на употребата на Lactococcus lactis (NCIMB 30160) като фуражна добавка за всички видове животни (ОВ L 241, 27.7.2020 г., стр. 10).
      
      
         
            ПРИЛОЖЕНИЕ
            В приложението към Регламент за изпълнение (ЕС) № 1263/2011, вписването относно добавката Lactococcus lactis NCIMB 30160 с идентификационен номер 1k2082 се поправя, както следва:
            
                         
                     
                     
                        В колоната „Край на срока на разрешението“ датата „16.8.2030 г.“ се заменя със „26.12.2021 г.“